Deiphobus

In Iliade Deiphobus fuit Priami filius et bellator fortis. Carminibus duodecimo et tertio decimo apparet ubi Aeneam ad pugnam adversus Idomeneum hortatur et duos Achaeos, Hypsenorem et Ascalaphum, occidit. Postremo a Merione sauciatus e proelio abit. Frater carissimus Hectoris eratː qua de causa Athene eius aspectum induit ut Hectorem deciperet et ei persuaderet  ut Achillis impetum sustinere vellet.Ilias XXII.226-247 et 294-300

Secundum fabulas posteriores Paride mortuo de matrimonio Helenae cum fratre Heleno certavit. Vicit et Ilio capto ab Helena et Menelao  occisus est qui uxorem reciperavit. Libro sexto Aeneidis in Inferis umbra lacerata Deiphobi Sibyllam et Aeneam aditː ob saeva supplicia ab Helena et Menelao sumpta naso et auribus et manibus caret. De hoc crimine Ioannes Volfgangus Goethius in tragoediae Faust altera parte (vv. 9054-9058) ita scripsit: Hast du vergessen, wie er deinen Deiphobus, / des todtgekämpften Paris Bruder, unerhört / verstümmelte, der starrsinnig Witwe dich erstritt / und glücklich kebs’te; Nas’ und Ohren schnitt er ab / und stümmelte mehr so; Gräuel war es anzuschaun. Postquam fatum miserandum narravit, ultima eius verba ad Aenean haec suntː i decus, i, nostrum; melioribus utere fatisAeneis VI.546.
Notae

 Fontes 
Apollodori bibliotheca, Epitome V.5.9 et V.5.22.
 Euripides, Troades 959-960.
Hyginus, Fabulae, 90-91, 110, 113, 115, 240, 273.12.
Ilias XII.94-5, XIII.156-164 et 402-539
Odyssea IV.276 et VIII.517
Seneca, Agamemnon 748-9
 Vergilius, Aeneis II.310 et VI.494-547.

 Plura legere si cupis 
J. Hubaux, "Deiphobe et la Sibylleː Virgile, énéide, VI, 494 sqq", L'Antiquité Classique, 1939ː 97-109
Richard Wagner: "Deïphobos 1". In: Paulys Realencyclopädie der classischen Altertumswissenschaft (RE). Tomus IV,2, Stutgardiae 1901, col. 2404–2406 (hic in interreti).
Categoria:Heroes Belli Troiani
Categoria:Personae Iliadis
Categoria:Personae Aeneidos